**Cyngor Bwrdeistref Sirol Pen-y-Bont ar Ogwr**

**Gyrrwr Cerbyd Hacni/Cerbyd hurio preifat**

**Amodau Trwydded a nodiadau esboniadol**

1. Mae'r drwydded ar gyfer gyrwyr cerbydau hacni yn ddarostyngedig i ddarpariaethau Is-ddeddfau'r Cyngor o dan Adran 68 o Ddeddf Cyfrifoldebau Heddluoedd Trefol 1847 ac Adran 171 o Ddeddf Iechyd Cyhoeddus 1875 mewn perthynas â cherbydau hacni ym Mwrdeistref Sirol Pen-y-bont ar Ogwr (atodir copi).

2. Wrth yrru cerbyd hacni, bydd yn rhaid i'r gyrrwr wisgo bathodyn y gyrrwr a gyflwynwyd gan y Cyngor i'r trwyddedai. Bydd yn rhaid gwisgo'r bathodyn hwnnw mewn man amlwg (ar ran uchaf y corff, NID am ganol y gyrrwr), a bydd yn dangos rhif sy'n cyfateb i'r rhif a bennwyd i'r trwyddedai ar y gofrestr a gadwir gan y Cyngor i'r diben hwnnw.

3. Bydd yn rhaid i'r gyrrwr bob amser fod yn lân a thaclus ac ymddwyn yn barchus a gweddus.

4. Gall y Cyngor atal, dirymu neu beidio adnewyddu'r drwydded:-

(a) Os bydd y gyrrwr yn cyflawni trosedd, neu os nad yw'n cydymffurfio â darpariaethau Rhan II o Ddeddf Llywodraeth Leol (Darpariaethau Amrywiol) 1976 am unrhyw reswm arall; a Deddf Cyfrifoldebau Heddluoedd Trefol 1847;

(b) Os cafwyd y gyrrwr yn euog o drosedd sy'n cynnwys anonestrwydd, anwedduster neu drais;

(c) Pan gafwyd trwydded drwy gyflwyno gwybodaeth ffug neu anghyflawn, ystyrir defnyddio'r pwerau hyn yn ogystal ag erlyn yr unigolyn am y drosedd a gyflawnwyd;

(ch) Ar unrhyw sail resymol arall;

5. Os bydd y gyrrwr yn cael ei wahardd rhag gyrru o dan unrhyw Ddeddf Traffig Ffyrdd, bydd y drwydded yn cael ei hatal yn awtomatig dros gyfnod y gwaharddiad.

6. Bydd bathodyn y gyrrwr, y cyfeirir ato yn amod 3, yn parhau i fod yn eiddo i'r Cyngor, ac os na chaiff trwydded y gyrrwr ei hadnewyddu, neu os caiff ei dirymu neu ei hatal, bydd yn rhaid i'r trwyddedai ddychwelyd y bathodyn hwnnw i'r Cyngor cyn pen saith diwrnod ar ôl derbyn Hysbysiad gan Bennaeth y Gwasanaethau Cyfreithiol a Rheoleiddio yn gofyn i'r trwyddedai wneud hynny.

7. Bydd yn rhaid i'r trwyddedai, ar gais unrhyw swyddog awdurdodedig o fewn y Cyngor neu unrhyw gwnstabl, gyflwyno ei drwydded yrru ar unwaith neu cyn pen 5 diwrnod, gan ddechrau ar y diwrnod sy'n dilyn dyddiad y cais. Os ceir cais gan swyddog awdurdodedig, yn Swyddfeydd y Cyngor ym Mhen-y-bont ar Ogwr, ond os ceir cais gan gwnstabl yr heddlu, mewn unrhyw orsaf heddlu yn ardal y Cyngor a enwebir gan y gyrrwr yn dilyn y cais hwnnw.

8. Ni cheir trosglwyddo'r drwydded, ac nid yw ond yn ddilys am y cyfnod a nodir ar y drwydded.

9. Bydd yn rhaid i'r gyrrwr hysbysu'r Cyngor mewn ysgrifen am unrhyw newid i'w gyfeiriad dros gyfnod y drwydded, cyn pen saith diwrnod ar ôl y newid hwnnw.

10. Ni roddir trwyddedau hyd nes y telir y ffi briodol. Pan fydd ffi'r drwydded yn cael ei thalu drwy siec ac nad yw'r siec wedyn yn cael ei hanrhydeddu, bydd unrhyw drwydded a roddwyd yn cael ei dirymu ar y dyddiad pan hysbysir y trwyddedai am y dirymiad hwnnw.

11. Dylid adnewyddu trwydded ymlaen llaw er mwyn sicrhau parhad. Nid oes unrhyw gyfnod diofyn o ras. **Mae Gyrru heb drwydded yn drosedd.**

12. Ni chaiff y gyrrwr oddef, achosi na chaniatáu i nifer fwy o bobl gael eu cludo, heb gynnwys y gyrrwr, na'r nifer a bennir ar y drwydded a ddarparwyd.

13. Bydd unrhyw un sy'n tramgwyddo yn erbyn Is-ddeddfau'r Cyngor yn agored i ddirwy yn dilyn euogfarn ddiannod.

14. Cario cŵn tywys, cŵn clyw a chŵn cymorth eraill

Mae'r amod hwn yn gorfodi dyletswyddau ar yrrwr cerbyd hurio preifat sydd wedi cael ei hurio;

(1) gan neu ar gyfer unigolyn anabl sydd yn teithio gyda chi tywys, ci clyw neu gi cymorth

(2) gan unigolyn sy'n dymuno cyd-deithio ag unigolyn anabl o'r disgrifiad hwnnw yn y cerbyd hurio preifat

(3) dyma'r dyletswyddau:

(a) cludo ci'r teithiwr a chaniatáu iddo aros gyda’r teithiwr a

(b) peidio codi unrhyw dâl ychwanegol am hynny.

Os yw'r Awdurdod Trwyddedu yn fodlon ei bod hi'n briodol eithrio unigolyn rhag gorfod cyflawni'r dyletswyddau uchod ar sail feddygol, bydd yn cyflwyno tystysgrif eithrio. Wrth gynnal yr asesiad, bydd yr awdurdod yn ystyried y meini prawf a nodwyd yn adran 37 o Ddeddf Gwahaniaethu ar Sail Anabledd 1995. Bydd amod yr amod trwyddedu hwn yn cael ei orfodi ar bob trwyddedai presennol o ddyddiad adnewyddu'r drwydded.

15. Mae angen Tystysgrif Datgelu a Gwahardd bob tair blynedd.

(a) Cyflwynir tystysgrifau meddygol wrth roi trwydded, wrth adnewyddu am y tro cyntaf ar ôl troi'n 45 oed, a phob pum mlynedd wedi hynny rhwng 45 a 65 oed, a phob blwyddyn ar ôl troi'n 65 oed.

(b) Mae'n bosibl y gofynnir i'r sawl sy'n gwneud cais i adnewyddu trwydded gyflwyno gwybodaeth arall, a allai fod yn ofynnol gan y Cyngor wrth gyflwyno'r cais.

16. Rhoddir Trwydded Gyrrwr Cerbyd Hacni a Hurio Preifat yn amodol ar lwyddo yn y Prawf Gwybodaeth.

17. Nid yw'r amod hwn yn effeithio ar amodau eraill safonol y Cyngor o ran rhoi Trwydded Gyrrwr Cerbyd Hacni a Hurio Preifat, nac ar unrhyw amodau eraill arbennig y gallai'r Cyngor fod wedi'u gorfodi yn gysylltiedig ag unrhyw Drwydded Cerbyd Hacni a Hurio Preifat neilltuol.

18. Ar ôl rhoi neu adnewyddu trwydded lle bo tystysgrif feddygol yn dod i ben yn ystod cyfnod y drwydded, bydd yn rhaid i'r trwyddedai gyflwyno'r dystysgrif feddygol gymeradwy i'r Cyngor ar ddyddiad sydd heb fod yn hwyrach na'r dyddiad a nodwyd yn yr hysbysiad ysgrifenedig a anfonwyd ato yn gofyn iddo gyflwyno'r dystysgrif.

**Cyngor Bwrdeistref Sirol Pen-y-Bont ar Ogwr**

**Gyrrwr Cerbyd Hacni/Cerbyd hurio preifat**

**Amodau Trwydded a nodiadau esboniadol**

Bydd yn rhaid i'r trwyddedai gyflawni a chadw at yr amodau a ganlyn:-

1. Ni chaiff y trwyddedai drosglwyddo nac ildio unrhyw fudd yn gysylltiedig â'r drwydded, a gysylltir yn bersonol â'r trwyddedai.

2. Pan fydd ffi'r drwydded yn cael ei thalu drwy siec ac nad yw'r siec wedyn yn cael ei hanrhydeddu, bydd unrhyw drwydded a roddwyd yn cael ei dirymu ar y dyddiad pan hysbysir y trwyddedai am y dirymiad hwnnw.

3. Ni chaiff y perchennog oddef, achosi na chaniatáu i nifer fwy o bobl gael eu cludo, heb gynnwys y gyrrwr, na'r nifer a bennir ar y drwydded a ddarparwyd.

4. (a) Mae'n rhaid i yrrwr cerbyd hurio preifat sydd wedi cael ei hurio i fod yn bresennol ar amser ac mewn lleoliad penodol gyrraedd y man hwnnw ar yr amser a drefnwyd onid oes rheswm digonol sy'n achosi oedi neu sy'n ei atal rhag gwneud hynny.

(b) Pan fydd y sawl sy'n hurio yn gofyn am hynny, bydd yn rhaid i'r gyrrwr:-

1. Gludo swm rhesymol o fagiau;
2. Rhoi cymorth rhesymol i lwytho a dadlwytho, gan gynnwys cymorth wrth symud bagiau o/at fynedfa unrhyw dŷ neu unrhyw fan arall lle bydd yn casglu neu'n gollwng ei deithwyr.

(c) Yn syth wedi i gyfnod hurio ddod i ben, bydd yn rhaid i'r gyrrwr archwilio'r car yn ofalus i weld a allai'r teithiwr fod wedi gadael unrhyw eiddo ynddo ar ddamwain, ac os ceir hyd i eiddo'r teithiwr:-

(i) Lle bo enw a chyfeiriad y perchennog yn hysbys, bydd yn rhaid iddo ddychwelyd yr eiddo hwnnw i'r perchennog cyn pen 24 awr; neu

(ii) Bydd yn rhaid iddo fynd â'r eiddo hwnnw i unrhyw orsaf heddlu o fewn y Fwrdeistref cyn pen 24 awr;

(iii) Bydd gan y gyrrwr hawl i dderbyn gan unrhyw un y dychwelir yr eiddo iddo swm sydd gyfwerth â phum ceiniog o'r bunt o'i werth amcangyfrifedig (neu'r gost am deithio'r pellter rhwng swyddfa'r heddlu a chyfeiriad y perchennog), pa un bynnag sydd fwyaf, ond heb fod yn fwy na phum punt.

5. Bydd yn rhaid i'r gyrrwr bob amser fod yn lân a thaclus ac ymddwyn yn gwrtais a gweddus.

6. Cludo cŵn tywys, cŵn clyw a chŵn cymorth eraill

Mae'r amod hwn yn gorfodi dyletswyddau ar yrrwr cerbyd hurio preifat sydd wedi cael ei hurio;

(1) gan neu ar gyfer unigolyn anabl sydd yn teithio gyda chi tywys, ci clyw neu gi cymorth

1. gan unigolyn sy'n dymuno cyd-deithio ag unigolyn anabl o'r disgrifiad hwnnw yn y cerbyd hurio preifat

(3) dyma'r dyletswyddau:

(a) cludo ci'r teithiwr a chaniatáu iddo aros gyda’r teithiwr a

(b) peidio codi unrhyw dâl ychwanegol am hynny.

Os yw'r Awdurdod Trwyddedu yn fodlon ei bod hi'n briodol eithrio unigolyn rhag gorfod cyflawni'r dyletswyddau uchod ar sail feddygol, bydd yn cyflwyno tystysgrif eithrio. Wrth gynnal yr asesiad, bydd yr awdurdod yn ystyried y meini prawf a nodwyd yn adran 37 o Ddeddf Gwahaniaethu ar Sail Anabledd 1995.

Bydd amod yr amod trwyddedu hwn yn cael ei orfodi ar bob trwyddedai presennol o ddyddiad adnewyddu'r drwydded.

7. Mae angen Tystysgrif Datgelu a Gwahardd bob tair blynedd.

(a) Cyflwynir tystysgrifau meddygol wrth roi trwydded, wrth adnewyddu am y tro cyntaf ar ôl troi'n 45 oed, a phob pum mlynedd wedi hynny rhwng 45 a 65 oed, a phob blwyddyn ar ôl troi'n 65 oed.

(b) Mae'n bosibl y gofynnir i'r sawl sy'n gwneud cais i adnewyddu trwydded gyflwyno gwybodaeth arall, y gallai fod ar y Cyngor ei hangen wrth gyflwyno cais.

8. Nid yw'r amod hwn yn effeithio ar amodau eraill safonol y Cyngor o ran rhoi Trwydded Cerbyd Hacni a Hurio Preifat, ac unrhyw amodau eraill arbennig y gallai'r Cyngor fod wedi'u gorfodi yn gysylltiedig ag unrhyw Drwydded Cerbyd Hacni a Hurio Preifat neilltuol.

9. Ar ôl rhoi neu adnewyddu trwydded lle bo tystysgrif feddygol yn dod i ben yn ystod cyfnod y drwydded, bydd yn rhaid i'r trwyddedai gyflwyno'r dystysgrif feddygol gymeradwy i'r Cyngor ar ddyddiad sydd heb fod yn hwyrach na'r dyddiad a nodwyd yn yr hysbysiad ysgrifenedig a anfonwyd ato yn gofyn iddo gyflwyno'r dystysgrif.

10. Ni chaiff y trwyddedai, wrth yrru neu wrth fod yn gyfrifol am gerbyd hurio preifat:

dowtio ar ffordd neu mewn unrhyw fan cyhoeddus arall unrhyw un i hurio neu gael eu cludo drwy drefniant hurio mewn unrhyw gerbyd hurio preifat, nac

achosi neu gaffael unrhyw un arall i dowtio unrhyw un i hurio neu gael eu cludo drwy drefniant hurio mewn unrhyw gerbyd hurio preifat, ar ffordd neu mewn man cyhoeddus arall , na

chynnig y cerbyd hwnnw i'w hurio ar unwaith tra bo'r trwyddedai neu'r cerbyd hwnnw ar ffordd neu mewn man cyhoeddus arall, ar yr amod na thybir bod parcio'r cerbyd yn unig ar ffordd neu mewn man cyhoeddus arall ynddo'i hun yn gyfystyr â thorri'r amod hwn, na

derbyn cynnig i hurio'r cerbyd hwnnw ar unwaith tra bo'r trwyddedai neu'r cerbyd hwnnw ar ffordd neu mewn man cyhoeddus arall, ac eithrio lle bo'r cynnig hwnnw wedi'i gyfleu i ddechrau wrth y trwyddedai dros y ffôn neu drwy ddyfais telegraffi ddi-wifr sydd wedi'i gosod ar y cerbyd hwnnw.

O dan yr amod hwn:

ystyr "ffordd" yw unrhyw briffordd neu ffordd arall y gall y cyhoedd gael mynediad ati, ac mae'n cynnwys unrhyw bontydd y mae ffordd yn mynd drostynt.

11. Gall y Cyngor atal, dirymu neu beidio adnewyddu'r drwydded:

1. Os bydd y gyrrwr yn tramgwyddo, neu os nad yw'n cydymffurfio â darpariaethau Rhan II o Ddeddf Llywodraeth Leol (Darpariaethau Amrywiol) 1976 am unrhyw reswm arall;

(ii) os cafwyd y gyrrwr yn euog o drosedd sy'n cynnwys anonestrwydd, anwedduster neu drais;

(iii) ar unrhyw sail resymol arall.

12. Os bydd y gyrrwr yn cael ei wahardd rhag gyrru o dan unrhyw Ddeddf Traffig Ffyrdd, bydd y drwydded yn cael ei hatal yn awtomatig dros gyfnod y gwaharddiad.

13. Bydd unrhyw un sy'n tramgwyddo yn erbyn unrhyw un o'r darpariaethau yn yr amodau hyn neu yn Rhan II o Ddeddf Llywodraeth Leol (Darpariaethau Amrywiol) 1976, lle nad oes cosb benodol yn gysylltiedig â'r tramgwydd hwnnw, yn agored i ddirwy nad yw'n uwch na chan punt yn dilyn euogfarn ddiannod.

14. Atgoffir gyrwyr cerbydau hurio preifat na chânt ondfynd â theithwyr sydd wedi archebu eu taith ymlaen llaw drwy weithredwr trwyddedig. Ni Chântgeisio cael eu hurio yn yr un modd â cherbydau hacni, a byddant yn euog o dramgwydd os gwnânt hynny. Gall cerbydau hurio preifat hefyd dramgwyddo os ydynt yn arddangos arwyddion ac ati yn y car/ar y tu allan i'r car sy'n awgrymu bod y car ar gael i'w hurio.

15. Mae gan y Cyngor rym i atal, dirymu neu wrthod adnewyddu'r drwydded am resymau priodol. Pan gafwyd trwydded drwy gyflwyno gwybodaeth ffug neu anghyflawn, ystyrir defnyddio'r pwerau hyn yn ogystal ag erlyn yr unigolyn am y drosedd a gyflawnwyd.

16. Dylid adnewyddu trwydded ymlaen llaw er mwyn sicrhau parhad. Nid oes unrhyw gyfnod diofyn o ras. Mae gyrru heb drwydded yn drosedd.

17. Bydd yn rhaid i'r trwyddedai, ar gais unrhyw swyddog awdurdodedig o fewn y Cyngor neu unrhyw Gwnstabl, gyflwyno ei drwydded yrru ar unwaith neu cyn pen 5 diwrnod, gan ddechrau ar ddyddiad y cais:-

(i) yn achos cais gan swyddog awdurdodedig i Bennaeth Gwasanaethau Cyfreithiol a Rheoleiddio y Cyngor yn Swyddfeydd y Cyngor;

(ii) yn achos cais gan gwnstabl yr heddlu mewn unrhyw orsaf heddlu yn ardal y Cyngor, ac a enwebir gan y cwnstabl ar gais.

O dan yr amod hwn:

ystyr "swyddog awdurdodedig" yw unrhyw swyddog o fewn y Cyngor sydd wedi'i awdurdodi mewn ysgrifen gan Bennaeth y Gwasanaethau Cyfreithiol a Rheoleiddio neu ei ragflaenydd o fewn y Cyngor i ddibenion yr amodau hyn.

ystyr "y Cyngor" yw Cyngor Bwrdeistref Sirol Pen-y-bont ar Ogwr.

18. Wrth yrru cerbyd hurio preifat, bydd yn rhaid i'r gyrrwr wisgo bathodyn y gyrrwr a gyflwynwyd gan y Cyngor i'r trwyddedai. Bydd yn rhaid gosod y bathodyn hwnnw mewn man amlwg ar ran uchaf y corff, nid am ganol y gyrrwr, a bydd yn dangos rhif sy'n cyfateb i'r rhif a bennwyd i'r trwyddedai ar y gofrestr a gadwir gan y Cyngor. Pan ddaw trwydded y gyrrwr gyda'r Cyngor i ben, bydd yn rhaid i'r gyrrwr ddychwelyd y bathodyn ar unwaith.

19. Bydd bathodyn y gyrrwr, y cyfeirir ato uchod, yn parhau i fod yn eiddo i'r Cyngor, ac os na chaiff trwydded y gyrrwr ei hadnewyddu, neu os caiff ei dirymu neu ei hatal, bydd yn rhaid i'r trwyddedai ddychwelyd y bathodyn hwnnw i'r Cyngor cyn pen saith diwrnod ar ôl derbyn Hysbysiad gan Bennaeth y Gwasanaethau Cyfreithiol a Rheoleiddio yn gofyn i'r gyrrwr wneud hynny.

20. Ni chaiff y gyrrwr yn achosi i gerbyd hurio preifat aros ar arhosfan cerbyd hacni.

21. Bydd yn rhaid i'r gyrrwr hysbysu'r Cyngor mewn ysgrifen am unrhyw newid i'w gyfeiriad dros gyfnod y drwydded, cyn pen saith diwrnod ar ôl y newid hwnnw.

**Dyddiedig: Medi 2019**